**Проект!**

**НАРЕДБА**

**за условията и реда за използването на спортни обекти, собственост на Община Хасково и за финансирането и подпомагането на физическата активност, физическото възпитание, спорта и спортно-туристическата дейност в Община Хасково**

**ГЛАВА ПЪРВА**

**ОБЩИ ПОЛОЖЕНИЯ**

**Чл. 1. /1/** Тази Наредба определя условията и реда за използването на спортни обекти – общинска собственост, по смисъла на чл.103, ал.2, т.2 от Закона за физическото възпитание и спорта /ЗФВС/, както и условията и реда за финансиране и подпомагане на физическата активност, физическото възпитание, спорта и спортно-туристическата дейност на територията на Община Хасково по смисъла на чл.133, ал. 4 от ЗФВС.

**/2/** Наредбата има за цел да бъдат създадени условия за практикуване и развитие на физическото възпитание и спорта на територията на Община Хасково.

**/3/** Финансирането и подпомагането по смисъла на ал.1 се осъществява за спортни дейности с масов характер, предназначени за развитие на детско-юношеския спорт, аматьорския, любителския масов спорт, спорта за хора с увреждания и спортни дейности, които са достъпни за всички, спортуващи на територията на Община Хасково.

**Чл. 2.** Общинската политика в областта на физическата активност, физическото възпитание, спорта и спортно-туристическата дейност се формира от общинския съвет и се провежда от кмета на общината.

**Чл. 3. /1/** Спортните обекти – общинска собственост, се управляват в интерес на населението на общината при спазване разпоредбите на ЗФВС, Закона за общинската собственост и Закона за местното самоуправление и местната администрация.

**/2/** Спортните обекти – общинска собственост, се ползват за нуждите на физическата активност, физическото възпитание, спорта и спортно-туристическата дейност.

**Чл. 4.** Спортните обекти – общинска собственост, по изключение,могат да се ползват и за културни и други прояви с обществен характер, при условие, че не се възпрепятства общата спортна дейност и не се нанасят вреди върху тях.

**Чл. 5. /1/** По предложение на кмета на общината, общинският съвет приема списък на спортните обекти – общинска собственост, с които могат да се извършват сделки на управление, както и сделки на разпореждане с ограничено право на ползване и ограничено вещно право на строеж по смисъла на Глава единадесета, Раздел IV от ЗФВС.

**/2/** Списъкът по ал. 1 се поставя на видно място в сградата на Общината, на интернет страницата на Общината, както и на подходящо място на територията на спортния обект, ако има условия за това.

**/3/** Редът и условията за приемане на списъка на спортните обекти по ал. 1 се прилага и в случаите на актуализация на този списък.

**ГЛАВА ВТОРА**

**ПОЛЗВАНЕ НА СПОРТНИ ОБЕКТИ – ОБЩИНСКА СОБСТВЕНОСТ**

**Раздел I**

**Предоставяне на спортни обекти – общинска собственост, за безвъзмездно ползване**

**Чл. 6. /1/** Спортните обекти – общинска собственост, могат да се предоставят безвъзмездно за:

1. тренировъчна и състезателна дейност на спортните организации, вписани в регистъра за лицензираните спортни федерации и спортните клубове по чл. 9, ал. 1, т. 1 от ЗФВС, воден от министъра на младежта и спорт, както и на спортните училища;
2. подготовка на националните отбори по различните видове спорт;
3. физическа активност, физическо възпитание, спорт и спортно-туристическа дейност в системата на предучилищното и училищното образование, включително организирани извън учебния план;
4. физическа активност , физическо възпитание, спорт и спортно-туристическа дейност във висшите училища;
5. нуждите на спортни организации, които имат за предмет на дейност развитие и популяризиране на спорта за всички и спорта за хора с увреждания.

**/2/** Спортни обекти – общинска собственост, могат да се предоставят безвъзмездно за срок до 5 години след решение на общинския съвет, прието с мнозинство 2/3 от общия брой на съветниците.

**Чл. 7. /1/** Право да кандидатстват за безвъзмездно ползване на обектите по чл. 6, ал. 2 или на части от тях имат само спортните клубове, които са вписани в регистъра по чл. 9, ал. 1, т. 1 от ЗФВС.

**/2/** Спортните клубове по ал. 1, кандидатстващи за безвъзмездно ползване на спортни обекти – общинска собственост или части от тях, трябва да:

1. са вписани, като юридически лица с нестопанска цел в Централния регистър на юридическите лица с нестопанска цел за общественополезна дейност при Министерство на правосъдието;
2. са вписани в публичния регистър по чл. 9, ал. 1, т. 1 от ЗФВС, воден от министъра на младежта и спорта;
3. водят активен тренировъчен процес и да участват в състезания, включени от съответната спортна федерация в държавния и международен спортен календар;
4. нямат просрочени финансови задължения към Община Хасково;
5. водят отчетност, съгласно Закона за счетоводството и националните счетоводни стандарти;
6. са изпълнили задълженията си към Община Хасково по предходно финансиране или подпомагане и/ или по договори за ползване на спортни обекти – общинска собственост;
7. имат седалище и място за развиване на спортната им дейност на територията на Община Хасково;
8. са развивали активна спортна дейност поне 3 години преди кандидатстването;
9. състезателите на съответния клуб по съответния вид спорт, с изключение на националните състезатели, да воят тренировъчен или учебен процес на територията на Община Хасково;
10. имат треньорски кадри с професионална правоспособност и квалификация, съгласно действащата нормативна уредба, като същите да са вписани в регистъра на треньорските кадри по чл. 9, ал. 1, т. 4 от ЗФВС, воден от министъра на младежта и спорта. Треньорите по футбол предоставят и лиценз за правоспособност.

**/3/** На спортен клуб по ал. 1 се предоставя за безвъзмездно ползване само един спортен обект – общинска собственост, освен в случаите, когато съответните спортни обекти се намират в един имот.

**Чл. 8.** Безвъзмездно ползване на спортни обекти – общинска собственост, не се предоставя на:

1. юридически лица с нестопанска цел, осъществяващи дейност в частна полза или извършващи стопанска дейност извън допустимата по Закона за юридическите лица с нестопанска цел;
2. спортни клубове, на които Община Хасково е отдала за ползване стопански обекти;
3. спортни клубове, чиито договори за безвъзмездно ползване на спортни обекти са били прекратени от страна на Община Хасково по тяхна вина;
4. спортни клубове, ползващи собствена спортна база.

**Чл. 9. /1/** При кандидатстване за безвъзмездно ползване на спортни обекти – общинска собственост, всеки спортен клуб подава до кмета на Община Хасково заявление по образец, представляващо Приложение № 1 и неразделна част от тази Наредба.

**/2/** Към заявлението по предходната алинея кандидатите прилагат следните документи:

1. удостоверение за липса на задължения по данъчно-осигурителната сметка на лицето, съгласно чл. 87, ал. 6 от Данъчно-осигурителния процесуален кодекс;
2. справка, представляваща Приложение № 2 и неразделна част от тази Наредба;
3. справка-информация от спортно училище за броя на учениците от спортния клуб или организация, както и треньор на щат;
4. справка-информация от съответната федерация, в която членува спортният клуб с поименен списък на картотекираните състезатели, възрастови групи, национални състезатели и подготвителни групи;

**/3/** След подаване на първо заявление по ал. 1, отнасящо се до конкретен спортен общински обект, общинската администрация подготвя съобщение, че за спортния обект има заявен интерес за безвъзмездното му ползване и определя срок за подаване на заявления, като съобщението се поставя на видно място в сградата на Общината и на входа на спортния обект, и се публикува на интернет страницата на Общината. Срокът за подаване на заявления не може да бъде по-кратък от 30 дни от датата на публикуване на съобщението.

**/4/** Когато след изтичане на срока по ал. 3, за съответния спортен общински обект или част от него има постъпило само едно заявление, окомплектовано с приложенията по ал. 2, кметът на общината внася предложение до общински съвет за предоставяне на безвъзмездно ползване на общинския спортен обект на заявителя. Въз основа на решението на общинския съвет, кметът на общината и заявителят подписват договор.

**/5/** При наличие на повече от едно заявление за кандидатстване за безвъзмездно ползване на спортния обект – общинска собственост или част от него, преди внасяне на предложението по ал. 4 се извършва класиране на кандидатите за изготвяне на график за ползване на конкретния обект.

**Чл. 10. /1/** Оценката и класирането на спортните клубове за разпределяне на ползването се извършва въз основа на информацията, попълнена в справката по Приложение № 3.

**/2/** Данните от справката по Приложение № 3 и приложените към заявлението по чл. 9, ал. 1 документи служат като алгоритъм и основа за извършване на класирането.

**/3/** Спортните клубове, развиващи повече от един вид спорт, попълват отделно Приложение № 3 за всеки вид спорт.

**Чл. 11. /1/** Разходите по поддръжката и експлоатацията на спортните обекти – общинска собственост, които са отдадени за безвъзмездно ползване, се поемат от съответните спортни клубове, на които е предоставено ползването.

**/2/** Спортните клубове по ал. 1 са длъжни да осигурят целогодишно, според спецификата на вида спорт, безплатни занимания за практикуване на спорт за всички, в това число и за хора с увреждания.

**/3/** За целите по ал. 2 спортните клубове изготвят график за провеждане на безплатни занимания по съответния вид спорт и го предоставят за утвърждаване на кмета на общината. Графикът се поставя на видно място в сградата на съответната спортна база и се публикува на интернет страницата на общината.

**Чл. 12. /1/** След изтичане на срока по чл. 9, ал. 3, при условие, че в общинската администрация е постъпило повече от едно заявление, кметът на общината назначава комисия за оценка и класиране на кандидатите от 5 члена, в чийто състав задължително фигурират заместник – кмет на Община Хасково и правоспособен юрист.

**/2/** Комисията съставя протокол за своята работа, в който се описват подадените заявления и приложените документи. В протокола се съдържа и мотивирано предложение за класиране на кандидатите.

**/3/** В 5-дневен срок от датата на приключване на своята работа, комисията представя протокола от своята работа за одобряване от кмета на общината.

**/4/** След одобряване на протокола, кметът на общината внася предложение до общински съвет за предоставяне на безвъзмездно ползване на общински спортен обект.

**/5/** Въз основа на решението на общинския съвет, кметът на общината сключва договор.

**Раздел II**

**Наем на спортни обекти – общинска собственост**

**Чл. 13. /1/** Спортни обекти или части от тях – общинска собственост, могат да се отдават под наем на спортни клубове, регистрирани и развиващи дейност на територията на Община Хасково или на обединени спортни клубове за срок до 10 години.

**/2/** Обектите по ал. 1 се отдават под наем след публичен търг или публично оповестен конкурс, проведени въз основа на решение на общинския съвет и заповед на кмета на общината.

**/3/** Не се предоставят под наем спортни обекти по ал. 1 на кандидати, които имат просрочени задължения към Община Хасково.

**/4/** Началната тръжна цена при провеждане на публичен търг, съответно – наемната цена, при провеждане на публично оповестен конкурс за отдаване под наем на обектите по ал. 1, се определят с решението на общинския съвет по ал. 2 въз основа на първоначално извършена оценка от независим лицензиран оценител.

**/5/** Кандидатите за наематели на обектите по ал. 1 подават заявление за участие в публичен търг или публично оповестен конкурс, към което прилагат:

1. план за ползване на спортния обект за първите 5 години от срока на договора за наем, който включва:

а/ прогнозни средства за поддръжка на обекта, съобразно неговото предназначение;

б/ прогнозни приходи от дейността, гарантиращи изпълнението на дейностите по б. „а“ и заплащането на наем за целия срок на действие на договора.

1. програма за управление на спортния обект, която предвижда:

а/ видовете спорт, които ще се практикуват на територията на спортния обект;

б/ подобренията по спортните съоръжения, които следва да бъдат извършени с цел модернизация и развитие на детско-юношеския спорт и любителския масов спорт, в това число и на спорта за хора с увреждания.

**/6/** Планът по ал. 5, т. 1 се актуализира за оставащия срок на действие на договора за наем не по-късно от 6 месеца преди изтичането на първия 5-годишен срок.

**/7/** Въз основа на резултатите от проведения публичен търг или публично оповестен конкурс, кметът на общината издава заповед за класирането на кандидатите и сключва договор.

**Чл. 14. /1/** Спортните обекти по чл. 13, ал. 1 могат да се отдават под наем за срок от 30 години след публичен търг или публично оповестен конкурс, проведени въз основа на решение на общинския съвет и заповед на кмета на общината.

**/2/** Разпоредбата на ал. 1 се прилага по отношение на спортни клубове или обединени спортни клубове, които са вписани в регистъра по чл. 9, ал. 1, т. 1 от ЗФВС, воден от министъра на младежта и спорта.

**/3/** По отношение на кандидатите, на които не се предоставят под наем спортни обекти, както и по отношение на началната тръжна или началната наемна цена, се прилагат съответно разпоредбите на чл. 13, ал. 3 и ал. 4.

**/4/** Кандидатите за наематели на обектите по ал. 1 подават заявление за участие в публичен търг или в публично оповестен конкурс, като към заявлението прилагат:

1. план за ползване на спортния обект за първите 5 години от срока на договора за наем, съдържащ реквизитите по чл. 13, ал. 5, т. 1 и подлежащ на актуализация по реда на чл. 13, ал. 6;
2. програма за управление на спортния обект, съдържаща реквизитите по чл. 13, ал. 5, т. 2;
3. доказателства за възможностите за развитие на спортната дейност и за постигнатите спортни резултати;
4. инвестиционна програма за ремонт и обновяване на спортния обект, която води до увеличаване на стойността му, разработена при спазване на изискванията на чл. 110, ал. 2 от ЗФВС;
5. програма за спортна дейност по количествени и качествени показатели.

**/5/** Финансовото обезпечаване на инвестиционната програма по ал. 4, т. 4 се доказва по реда и при условията на чл. 110, ал. 3 от ЗФВС.

**/6/** Въз основа на резултатите от проведения публичен търг или публично оповестен конкурс, кметът на общината издава заповед и сключва договор за наем.

**Чл. 15. /1/** Спортни обекти или части от тях – общинска собственост, могат да бъдат отдавани под наем и за срок до 1 година без търг или конкурс въз основа на заповед на кмета на общината, служеща като основание за сключване на договор за наем.

**/2/** Спортните обекти по ал. 1 се отдават под наeм от кмета на общината на спортни клубове – сдружения с нестопанска цел, за осъществяване на общественополезна дейност, които:

1. са вписани в регистъра по чл. 9, ал. 1, т. 1 от ЗФВС, воден от министъра на младежта и спорта;
2. нямат просрочени финансови задължения към общината;
3. са подали заявление за предоставяне под наем на ясно индивидуализиран, конкретен общински спортен обект;
4. са изготвили програма за управление на спортния обект, която предвижда средства за заплащане на наема за срока на действие на договора за наем;
5. са съставили план за ползване на спортния обект за срока на действие на договора за наем;
6. са представили доказателства за възможности за развитие на спортната дейност.

**/3/** Наемната цена на общинските спортни обекти или на части от тях се определя, съгласно Приложение № 4, представляващо неразделна част от тази Наредба.

**/4/** В случай, че повече от един спортен клуб по ал. 2 прояви интерес и кандидатства за наемане на конкретен общински спортен обект за срок до 1 година, кандидатите се класират по реда на чл. 10 от настоящата Наредба.

**Раздел III**

**Прекратяване на договорите за безвъзмездно ползване и договорите за наем на спортни обекти – общинска собственост**

**Чл. 16. /1/** Договорите за безвъзмездно ползване на спортни обекти – общинска собственост, сключени по реда на тази Наредба, се прекратяват:

1. при не полагане грижата на добър стопанин от страна на ползвателя на спортния обект;
2. с изтичане срока на договора;
3. ако ползвателят не застрахова за срока на договора ползвания общински спортен обект в полза на общината;
4. поради заличаване или отписване на ползвателя от регистъра по чл. 9, ал. 1 от ЗФВС, воден от министъра на младежта и спорта;
5. когато се установи, че ползвателят използва не по предназначение или в нарушение на закона предоставения му за ползване общински спортен обект;
6. ако ползвателят не извършва поддържането на текущите ремонти на ползвания общински спортен обект, съгласно условията на договора;
7. при възникване на належаща спортна нужда, като ползвателят на общинския спортен обект го освобождава в срок от 2 месеца от връчване на съобщението за освобождаване;
8. на други основания, предвидени в договора.

**/2/** Наемните договори, сключени по реда на тази Наредба, се прекратяват:

1. при условията по ал. 1;
2. при не плащане на наемната цена или на разходите за консумативи за срок повече от 3 месеца.

**Чл. 17.** Всички подобрения в спортния обект стават собственост на общината, като не се дължи обезщетение за стойността им.

**Раздел IV**

**Концесия**

**Чл. 18. /1/** Спортни обекти – общинска собственост, могат да бъдат предоставяни на концесия при условията и по реда на Закона за концесиите и при спазване изискванията на ЗФВС.

**/2/** Концесионерът е длъжен да осигурява обществен достъп на гражданите и ползване на обекта на концесия за реализиране на дейности, свързани с физическата активност, физическото възпитание, спорта и спортно-туристическата дейност за целите по чл. 6, ал. 1 от тази Наредба.

**/3/** Изискванията за осигуряване на обществен достъп и за ползване на обекта на концесия за реализиране на конкретните дейности се определят като условия, свързани с концесията, а редът за изпълнението им – с концесионния договор.

**Раздел V**

**Учредяване на ограничени вещни права върху спортни обекти – общинска собственост**

**Чл. 19. /1/** Върху спортен обект – общинска собственост, може да се учредява възмездно или безвъзмездно право на ползване.

**/2/** Върху недвижим имот – общинска собственост, може да се учредява възмездно или безвъзмездно право на строеж.

**/3/** Право на ползване или право на строеж може да се учредява безвъзмездно в полза на спортен клуб – сдружение с нестопанско цел за осъществяване на общественополезна дейност, спортна федерация или обединен спортен клуб, които са вписани в регистъра по чл. 9, ал. 1, т. 1 от регистъра по ЗФВС, воден от министъра на младежта и спорта.

**/4/** Право на ползване или право на строеж се учредява за срок не по-дълъг от 30 години. Срокът започва да тече от датата на влизане в сила на договора за учредяване на съответното право.

**/5/** Възмездно право на ползване или право на строеж върху спортни обекти или части от тях – общинска собственост, се учредява на цена, определена с решение на общинския съвет, въз основа на оценка, извършена от независим лицензиран оценител.

**Чл. 20. /1/** За учредяване право на ползване или право на строеж върху спортни обекти – общинска собственост, се подава заявление до кмета на община Хасково.

**/2/** Към заявлението по ал. 1 се прилага финансово обезпечена инвестиционна програма. Финансовото обезпечаване се доказва чрез:

1. писмено заявено намерение за сключване на договор за финансиране, когато финансирането е осигурено от международна спортна организация или от участие в международна програма за финансиране на спорта;
2. нотариално заверено копие от сключен договор за финансиране между участника и български или чуждестранни физически или юридически лица, както и доказателства за финансовите възможности на лицата, предоставящи средствата, като годишен счетоводен баланс и отчет за приходите и разходите, годишни данъчни декларации, банкови препоръки и др. подобни;
3. одитиран годишен финансов отчет за последната календарна година и акта за приемане;
4. междинен одитиран финансов отчет за последното приключило тримесечие.

**/3/** Първото подадено заявление по ал. 1 се публикува в 7-дневен срок от датата на подаване на интернет страницата на Община Хасково.

**/4/** Заявление за учредяване на право на ползване или право на строеж могат да подадат и други заявители в срок до 2 месеца от деня на оповестяването по реда на ал. 3.

**Чл. 21. /1/** Инвестиционната програма на заявителя на право на ползване трябва да съдържа:

1. подробен анализ и разчет на предвидените инвестиции за ремонт и обновяване на спортния обект, за етапното изпълнение на строително-монтажните работи, въвеждането в експлоатация, управлението на спортния обект за срока на правото на ползване, както и информация за произхода на средствата;
2. срок не по-дълъг от 3 години от влизането в сила на договора за учредяване на правото но ползване – за извършване на ремонта и обновяването на спортния обект.

**/2/** Инвестиционната програма на заявителя на право на строеж трябва да съдържа:

1. подробен анализ и разчет на предвидените инвестиции за изграждане на нов спортен обект, за етапното изпълнение на строителството и въвеждането в експлоатация, управлението на спортния обект за срока на правото на строеж, както и информация за произхода на средствата;
2. срок, не по-дълъг от 3 години от влизането в сила на договора за учредяването на правото на строеж – за започване на строителството, и не по-дълъг от 5 години – за въвеждане в експлоатация на новия спортен обект.

**/3/** Инвестиционната програма по ал. 1 трябва да предвижда извършването на инвестиции на стойност, не по-малко от 50 % от пазарната оценка на спортния обект – при учредяването на право на ползване за срок, по-дълъг от 10 години.

**/4/** Инвестиционната програма по ал. 2 трябва да предвижда извършването на инвестиции на стойност не по-малка от пазарната оценка на имота – при учредяването на право на строеж за срок по-дълъг от 10 години.

**/5/** При учредяване на възмездно право на ползване и право на строеж, заявителят посочва предложената от него цена в инвестиционната програма.

**Чл. 22. /1/** Постъпилите заявления и документи се разглеждат в срок до 1 месец от изтичането на срока по чл. 20, ал. 4, от комисия, чийто състав се определя със заповед на кмета на общината.

**/2/** Комисията по ал. 1 разглежда и класира подадените заявления въз основа на изисквания и по ред, предвидени в Правилника за прилагане на ЗФВС.

**Чл. 23.** Върху спортни обекти или имоти - общинска собственост, се учредява право на ползване или право на строеж от кмета на Община Хасково. Правото на ползване или правото на строеж се учредяват след решение на общинския съвет въз основа на мотивиран доклад на кмета по предложение на комисията по чл. 22, ал. 1.

**Чл. 24. /1/** Договорът за учредяване право на ползване или право на строеж се сключва и прекратява от кмета на общината и съдържа:

1. описание на недвижимия имот, съответно – на спортния обект, с посочване на вида, местонахождението /община, населено място, адрес, местност/, номера на имота, площта и/ или застроената площ и границите;
2. срока, за който се учредява правото на ползване или правото на строеж;
3. срока за приключване на строителството и за разрешаване на ползването на новия спортен обект – при учредяване на право на строеж;
4. срока за извършване на ремонта или обновяването, както и срока за разрешаване на ползването на спортния обект – при учредяване на право на ползване;
5. задълженията за спазване на изискванията по изпълнението на инвестиционната програма;
6. реда за осъществяването, установяването и приемането на дейностите по инвестиционната програма;
7. задълженията за спазване и изпълнение на условията за ползване, съгласно чл. 103, ал. 1 от ЗФВС, както и условията за обществено ползване;
8. задължението на приобретателя по чл. 28, ал. 1 от тази Наредба.
9. Основанията за предсрочното му прекратяване, освен тези по чл. 25 от настоящата Наредба.

**/2/** Инвестиционната програма е неразделна част от договора.

**/3/** Когато финансирането е осигурено от международна спортна организация или от участие в международна програма, в срок до 3 месеца от сключване на договора по ал.1, приобретателят предоставя договор за осигуряване на финансиране на кмета на общината. Договорът влиза в сила след предоставяне на договора за осигуряване на финансиране.

**Чл. 25. /1/** Правото на ползване се прекратява преди изтичането на срока, за който е учредено, когато:

1. на спортната федерация е отнет спортния лиценз или спортният клуб е заличен от регистъра по чл. 9, ал. 1, т. 1 от ЗФВС, воден от министъра на младежта и спорта;
2. са нарушени разпоредбите на закона или условията на договора;

**/2/** Правото на строеж се прекратява преди изтичане на срока, за който е учредено, когато:

1. е налице някое от условията по ал. 1;
2. в продължение на 3 години от учредяването му не е започнало строителството или в продължение на 5 години спортният обект не е въведен експлоатация.

**Чл. 26. /1/** Разходите за учредяване право на ползване или право на строеж и за осъществяване на свързаните с това административни процедури и производства са за сметка на приобретателя.

**/2/** Разходите по проектирането, изграждане и въвеждането в експлоатация на спортния обект - при учредяване на право на строеж или извършване на ремонт или обновяване на спортния обект, както и при учредяване право на ползване, са за сметка на приобретателя.

**/3/** разходите, свързани с прекратяването на договора за учредяване на правото на ползване или правото на строеж, както и с уреждането на правата върху подобренията в полза на общината, са за сметка на приобретателя.

**Чл. 27. /1/** След изтичането на срока, за който е учредено правото на ползване или правото на строеж, всички подобрения в имота, съответно – в спортния обект, стават собственост на общината, като обезщетение за стойността на подобренията не се дължи.

**/2/** Когато юридическото лице, в полза на което е учредено право на ползване или на строеж, е заличено от в резултат на производство по несъстоятелност или ликвидация преди изтичането на учреденото право, всички подобрения в имота, съответно – в спортния обект, остават собственост на общината.

**Чл. 28. /1/** Забранява се извършването на действия и сключването на сделки, които имат за последица промяна на приобретателя, разпореждане или обременяване с тежести под каквато и да е форма на правото на собственост върху спортния обект, изграден в резултат на учредено право на строеж.

**/2/** Сделките по ал. 1 са нищожни.

**/3/** Спортният обект, изграден в резултат на учредено право на строеж, не може да бъде предмет на принудително изпълнение.

**ГЛАВА ТРЕТА**

**ФИНАНСИРАНЕ НА ФИЗЧЕСКАТА АКТИВНОСТ, ФИЗИЧЕСКОТО ВЪЗПИТАНИЕ, СПОРТА И СПОРТНО-ТУРИСТИЧЕСКАТА ДЕЙНОСТ**

**Раздел I**

**Финансиране и условия за финансиране**

**Чл. 29. /1/** Със средства от бюджета на Община Хасково могат да бъдат финансирани дейности на спортни клубове и туристически дружества, които имат седалище и развиват дейност на територията на общината.

**/2/** С приоритет се финансират дейности в областта на спорта за всички.

**Чл. 30. /1/** Община Хасково може да подпомага финансово организирането и провеждането на световно, европейско и балканско първенство на територията на общината.

**/2/** Не се финансират спортни дейности, които са финансирани по проект, програма или са финансирани със средства от държавния бюджет.

**Чл. 31.** Спортните клубове по чл. 29, ал. 1 трябва да:

1. имат седалище и да развиват дейността си на територията на Община Хасково;
2. извършват дейност за развитие на масов спорт;
3. са регистрирани и да са спортно-състезателна и тренировъчна дейност на територията на Община Хасково минимум 3 години преди кандидатстване за финансиране;
4. са вписани като юридически лица с нестопанска цел в Централния регистър на юридическите лица с нестопанска цел за общественополезна дейност при Министерство на правосъдието;
5. са вписани в регистъра по чл. 9, ал. 1, т. 1 от ЗФВС, воден от министъра на младежта и спорта или да са членове на БФС;
6. са членове на съответната лицензирана спортна федерация;
7. нямат изискуеми публични задължения към държавата и към Община Хасково;
8. водят счетоводна отчетност, съгласно изискванията на Закона за счетоводството и приложимите счетоводни стандарти;
9. имат треньорски кадри с професионална правоспособност и квалификация, съгласно действащата нормативна уредба, като същите са вписани в регистъра по чл. 9, ал. 1, т. 4 от ЗФВС, воден от министъра на младежта и спорта. Треньорите по футбол представят лиценз за правоспособност за треньор по футбол;
10. са изпълнили задълженията си към Община Хасково по договори за финансиране и/ или договори за ползване на спортна база.

**Чл. 32.** Туристическите дружества по чл. 29, ал. 1 трябва да:

1. имат седалище на територията на община Хасково;
2. са осъществявали съответно спортна или спортно-туристическа дейност минимум 3 години преди кандидатстване за финансиране;
3. нямат изискуеми публични задължения към община Хасково и държавата;
4. са вписани като юридически лица с нестопанска цел в Централния регистър на юридическите лица с нестопанска цел за общественополезна дейност при Министерство на правосъдието;
5. са вписани в регистъра по чл. 9, ал. 1, т. 1 от ЗФВС, воден от министъра на младежта и спорта.

**Чл. 33.** За финансиране по реда на тази Наредба не могат да кандидатстват спортни клубове и туристически дружества, които имат задължения за неизпълнение на сключени договори за финансиране с Община Хасково.

**Чл. 34. /1/** В срок до 30-ти ноември на текущата календарна година, лицата, кандидатстващи за финансиране от Община Хасково на спортни и туристически дейности, както и за организиране и провеждане на спортни и туристически събития следва да подадат предложение в деловодството на Общината, придружено от следните документи:

1. информация за спортното или туристическото събитие, което се планира да бъде организирано през следващата календарна година, представена във формуляр, представляващ Приложение № 5 от тази Наредба;
2. документи, удостоверяващи липсата на задължения към държавата и към общината;
3. декларация, попълнена по образец, представляващ Приложение № 6.1., съответно – Приложение № 6.2. към тази Наредба, че съответно лице развива спортно - състезателна дейност в рамките на 3 години и водят тренировъчно учебен процес на територията на Община Хасково;
4. декларация за съгласие за събиране , използване и обработване на лични данни, попълнена по образец, представляващ Приложение № 7 към тази Наредба;
5. регламент за провеждане на спортното или туристическото събитие.

**/2/** Предложенията по ал. 1 се разглеждат от Експертна комисия за разпределение на финансовите средства и за подпомагане на спортните и туристически събития по чл. 34, ал. 1, както и на спортните и туристически дейности по чл. 35, ал. 1 на местно ниво в състав до петима членове, определени със заповед на кмета на общината.

**/3/** В срок до 14 дни, считано от датата на издаване на заповедта по ал. 2, комисията изготвя мотивиран доклад до кмета на общината, който съдържа предложения за:

1. спортните дейности и събития, за които да се предвиди финансиране;
2. размера на финансиране за всяка една дейност и събитие.

**/4/** При изготвяне на доклада на комисията по ал. 3 се вземат предвид:

1. спецификата на съответния вид спорт – олимпийски или неолимпийски;
2. вида на състезанието;
3. броя участници;
4. времетраенето и мястото на провеждане;
5. посещаемостта;
6. социално-икономическия ефект на спортното събитие.

**/5/** Въз основа на одобрения от кмета на Община Хасково доклад на комисията по ал. 3, се изготвя годишен план на спортните събития на територията на общината.

**Чл. 35. /1/** В срок до 31-ви декември на текущата календарна година, комисията по чл. 34, ал. 2 изготвя и план за финансиране на спортните дейности в Община Хасково за следващата календарна година по следните направления:

1. спортни събития на територията на Община Хасково за съответната календарна година;
2. чествания на спортни празници;
3. провеждане на мероприятия от туристически дружества;
4. съдействие за организиране на спортни събития на територията на Община Хасково.

**/2/** Община Хасково ежегоднофинансира, организира и провежда ученически игри – общински етап за съответната календарна година.

**/3/** Община Хасково ежегодно финансира, организира и провежда церемония по награждаването на най-добрите спортисти в Хасково за текущата календарна година.

**Чл. 36. /1/** За финансиране на спортните и туристически събития, както и на спортните и туристически дейности, кметът на общината сключва договори със съответните лица.

**/2/** С договорите по ал. 1 се определят размерът на финансирането, както и условията за разходване на предоставените средства.

**Раздел III**

**Начин на разходване на финансовите средства**

**Чл. 37.** Средствата за финансиране на спортни дейности за организиране и провеждане на спортни събития могат да бъдат разходвани за:

1. храна и нощувки по време на събитието;
2. възнаграждения на съдийските състави;
3. наем за ползване на спортен обект и/ или помещение, свързани с провеждане на събитието;
4. купи, медали, плакети, грамоти, рекламни материали, свързани с провеждане на събитието;
5. разходи за транспорт, свързани с провеждане на събитието;
6. паричен награден фонд;
7. озвучаване, водещ, сценично оформление и цветя, свързани с провеждане на събитието;
8. медицинско обслужване;
9. охрана;
10. техническо и санитарно обслужване;
11. други специфични разходи, пряко свързани с провеждане на събитието.

**Чл. 38.** По реда на тази Наредба Община Хасково не финансира разходи, свързани с:

1. дейността на политически партии и организации, професионални съюзи, кооперации и религиозни организации;
2. инвестиционна и търговска дейност;
3. дарения, стипендии или благотворителни дейности;
4. ремонтна дейност, закупуване на земя, сгради, техника;
5. организиране на кръгове от държавни първенства, национални турнири, национални купи, регионални и клубни турнири, за които се заплащат такси за участие;
6. телевизионни права и излъчвания.

**Раздел IV**

**Процедура и ред за отчитане**

**Чл. 39. /1/** Лицата, получили финансиране от Община Хасково по реда на тази Наредба, трябва да:

1. разходват предоставените им средства от общинския бюджет при спазване на принципите за икономичност, ефективност и ефикасност;
2. водят аналитична счетоводна отчетност;
3. докажат изразходването на предоставените средства чрез представяне в Община Хасково на разходооправдателни документи, както и документи, доказващи плащания в 30-дневен срок от датата на приключване на събитието;
4. възстановят в пълен размер остатъка от сумата, предоставена им по силата на сключения договор за финансиране, която не са изразходили.

**/2/** Лицата, получили финансиране, нямат право да разходват отпуснатите им средства за други цели извън посочените във финансовия план и договора за финансиране.

**Чл. 40. /1/** Всички разходооправдателни документи трябва да бъдат попълнени при спазване изискванията на Закона за счетоводството.

**/2/** При отчитане на плащания в брой, фактурата трябва да бъде придружена от фискален бон. Фискален бон, представен без фактура се оставя без разглеждане.

**/3/** При отчитане на плащания по банков път с фактурата се представя копие на платежно нареждане.

**/4/** Всички разходооправдателни документи се предоставят към отчета във вид на копия със заверка „Вярно с оригинала“, печат на организацията и подпис на законния й представител.

**/5/** Разходите, обективирани в документите по ал. 4, трябва да са извършени в рамките на продължителността на събитието и да са съобразени с финансовия план, представляващ неразделна част от договора за предоставяне на финансиране. Разходи, извършени извън рамките на съответния финансов план или договора за предоставяне на финансиране, не се признават.

**/6/** Допускат се разходи във връзка със събитието, плащанията по които са извършени не по-рано от 30 дни преди и не по-късно от 10 дни след датата на провеждане на събитието.

**Чл. 41. /1/** При отчитане на транспортните разходи се прилагат:

1. копие от фактура с посочен маршрут, дата на пътуване, име на превозвача и фискален бон или платежно нареждане;
2. копие от фактура с фискален бон за заредено гориво и приложена обяснителна записка относно маршрута, разпечатка за маршрута и разстоянията в километри, вид, марка и модел на ползваното превозно средство, разходната норма на превозното средство и дата на пътуването, съответстваща на периода на мероприятието;
3. копие от билети за транспорт и при необходимост – обяснителна записка с маршрута и дата на пътуването.

**/2/** При отчитане на разходи за нощувки и хранене се представят копия от фактури с фискален бон или платежно нареждане, придружени с обяснителна записка относно броя на участниците, за които са направени разходи за нощувки и хранене. Не се признават разходи за алкохолни напитки, цигари, коктейли и деликатесни храни.

**/3/** При отчитане на разходи за наем на помещения и съоръжения се представя копие на сключен договор за наем или фактура, като:

1. когато наемодателят е физическо лице, се представя двустранно подписана разписка, придружена с разходен касов ордер, издаден от наемателя;
2. когато е наемодателят е физическо или юридическо лице – търговец, се представя фактура с фискален бон или платежно нареждане.

**Чл. 42. /1/** В 30-дневен срок от датата на приключване на съответното спортно събитие, лицата, получили финансиране за организирането и провеждането му, представят в деловодството на общината финансов отчет, изготвен по образец, представляващ Приложение № 8 и неразделна част от тази Наредба.

**/2/** Към финансовия отчет по ал. 1 се прилагат разходоправдателни документи, както и декларация, че отчетените разходи не са финансирани по проект, програма или друго финансиране с публични средства. Декларацията се изготвя по образец, представляващ Приложение № 9 и неразделна част от тази Наредба.

**/3/** Освен финансовия отчет и приложенията към него, лицата по ал. 1 представят и съдържателен отчет, изготвен по образец, представляващ Приложение № 10 и неразделна част от тази Наредба.

**Чл. 43. /1/** Финансовите и съдържателните отчети по чл. 42 се разглеждат от Експертната комисия по чл. 34, ал. 2 в срок до 30 дни от датата на тяхното представяне, но не по-късно от 31 януари на следващата календарна година. При разглеждане на отчетите, Експертната комисия следи за средствата, получени като финансиране, които:

1. не са разходвани при стриктно спазване условията на договора за предоставяне на финансиране;
2. не са отчетени, като разход.

**/2/** Експертната комисия съставя протокол за своята работа, който представя за утвърждаване на кмета на общината.

**/3/** При пълно или частично неодобрение на финансов и/ или на съдържателен отчет за усвоените средства, получени като финансиране по реда на тази наредба, лицата, получили съответните финансови средства, ги възстановяват изцяло или частично по банковата сметка на Община Хасково в 30-дневен срок от датата на получаване на протокола по ал. 2.

**/4/** Предоставените при условията на тази Наредба, но неусвоени финансови средства се възстановяват по банковата сметка на Община Хасково до 15-ти януари на годината, следваща годината на предоставяне на финансирането.

**Чл. 43.** Спортни организации и туристически дружества, които за предходната календарна година не са отчели получени от Община Хасково финансови средства или недобросъвестно са отчели средства, които са разходвани при неспазване на условията на договора за предоставяне на финансиране, нямат право да получават финансиране по реда и при условията на тази наредба за срок от 5 години, считано от датата на установяване на нарушението или съответно – от датата на неизпълнение на задължения по договора за финансиране.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Тази Наредба се приема на основание чл. 103, ал.2, т.2 и чл.133, ал.4 от ЗФВС.

**§ 2.** Наредбата отменя Наредба за условията и критериите за финансово подпомагане дейността на спортни клубове в Община Хасково /приета с Решение № 662 от 27.04.2018 г. на Общински съвет - Хасково/.

**§ 3.** Наредбата влиза в сила от датата на приемане от Общински съвет -Хасково и се публикува на интернет страницата на Община Хасково.

**§ 4**. Средствата за финансово подпомагане на спортните клубове в Община Хасково за 2019 година, определени с Решение № 839 от 22.02.2019 г. на Общински съвет - Хасково за бюджетната 2019г., се разходват и отчитат по реда на досегашната Наредба за условията и критериите за финансово подпомагане дейността на спортни клубове в Община Хасково .

*Приложение № 1 към чл. 9, ал. 1*

З А Я В Л Е Н И Е

От………………………………………………………………………………….

*/наименование на спортния клуб/*

с ЕИК…………………………, с адрес на управление

представлявано от:……………………………………………………………….

адрес за кореспонденция:………………………………………………………..

телефон за връзка:…………………………. Е-мейл:……………………………

С настоящото заявявам желание на представлявания от мен спортен

клуб:……………………………………………………………………………….

да бъде предоставено за безвъзмездно ползване следния спортен обект или част от спортен обект - общинска собственост:………………………………………...

……………………………………………………………………………………..

*/пълно описание на спортния обект- адрес и други/*

ПРИЛАГАМ СЛЕДНИТЕ ДОКУМЕНТИ :

1. Удостоверение за липса на задължения по данъчно-осигурителната сметка на лицето по чл. 87, ал. 6 от ДОПК;

2. Справка Приложение № 3 от Наредбата;

3. Справка - информация от спортно училище за броя на учениците от спортния клуб или организация и треньор на щат;

4. Справка - информация от съответната федерация, в която членува спортния клуб с поименен списък на картотекираните състезатели, възрастови групи, национални състезатели и подготвителни групи.

5. Пълномощно, ако е приложимо;

6. Декларация за съгласие за събиране, използване и обработване на лични данни - Приложение №7;

7. Допълнителна информация при необходимост.

Запознат съм, че настоящото заявление се подава в едно с документите по чл.9,ал.2 от наредбата.

Дата:……………..

Подпис:……….....

*/печат*

*Приложение № 2 към чл. 9, ал. 2, т. 2*

С П Р А В К А

От………………………………………………………с ЕИК…………………………

*/наименование на спортния клуб/*

Адрес на управление…………………………………………………………………...

Представляван от……………………………………………………………………….

|  |  |  |
| --- | --- | --- |
| **Показатели** | **Брой** | **Пояснения** |
| Картотекирани състезатели, общо |  | Без подготвителни групи |
| Картотекирани състезатели по възрастови групи |  | Деца, момчета и момичета |
|  | Юноши и девойки младша възраст |
|  | Юноши и девойки старша възраст |
|  | Младежи, девойки, мъже и жени |
| Подготвителни групи |  | За една група минимум 10 състезатели |
| Ученици в спортно училище |  |  |
| Национални състезатели |  | Юноши и девойки младша възраст |
|  | Юноши и девойки старша възраст |
|  | Младежи, девойки, мъже и жени |
| Треньори |  | В трудово правни отношения |
| Треньори |  | На щат в спортно училище |
| Състезатели взели участие в държавни първенства |  | Деца, момичета и момчета |
|  | Юноши и девойки младша възраст |
|  | Юноши и девойки старша възраст |
|  | Младежи, девойки, мъже и жени |
|  | Юноши и девойки младша възраст |

Дата:………………………

Подпис:……………………

*/печа*

*Приложение № 3 към чл. 10, ал. 1*

|  |  |  |  |
| --- | --- | --- | --- |
| **Критерии за оценяване** | **Коеф.** | **Точки** | **Забележки към критериите за оценяване** |
| Брой картотекирани състезатели, общо | \* К2 |  | Без подготвителни групи |
| Брой картотекирани състезатели | \* К1 |  | Деца, момчета и момичета |
| \* К2 |  | Юноши и девойки младша възраст |
| \* КЗ |  | Юноши и девойки старша възраст |
| \* К4 |  | Младежи, девойки, мъже и жени |
| Брой подготвителни групи | \* К4 |  | За една група минимум 10 спортисти |
| Брой ученици в спортно училище | \* К4 |  |  |
| Брой национални състезатели | \* К1 |  | Юноши и девойки младша възраст |
| **\*** К2 |  | Юноши и девойки старша възраст |
| \* КЗ |  | Младежи, девойки, мъже и жени |
| Брой треньори | **\*** К2 |  | В трудово правни отношения |
| Брой треньори | \* К2 |  | На щат в спортно училище |
| Брой състезатели взели участие в | **\*** К1 |  | Деца, момичета и момчета |
| Държавни първенства | \* К2 |  | Юноши и девойки младша възраст |
| \* КЗ |  | Юноши и девойки старша възраст |
| **\*** К4 |  | Младежи, девойки, мъже и жени |
| Брой точки от държавни първенства | **\*** К1 |  | Деца, момичета и момчета |
| \* К2 |  | Юноши и девойки младша възраст |
| \* КЗ |  | Юноши и девойки старша възраст |
| **\*** К4 |  | Младежи, девойки, мъже и жени |
| Брой групи по програма "Лятна ваканция | **\*** К4 |  | За една група минимум 10 спортисти |
| Участие на състезатели в държавни първенства | **\*** К4 |  | над 70% |
| \* К2 |  | от 50 до 70% |
| Общ брой на точките |  |  |  |

*Приложение № 4 към чл. 15, ал. 3*

НАЕМНИ ЦЕНИ НА СПОРТНИ ОБЕКТИ, СОБСТВЕНОСТ НА ОБЩИНА ХАСКОВО

|  |  |  |
| --- | --- | --- |
| № | Спортни обекти | Месечна наемна цена в лв. за кв. м. |
| 1 | Футболен терен с естествено тревно покритие | 0.10 |
| 2 | Футболен терен с изкуствено тревно покритие | 0.05 |
| 3 | Зала / помещение за спорт | 0.10 |
| 4 | Тенис корт | 0.15 |
| 5 | Лекоатлетическа писта | 0.10 |
| 6 | Лекоатлетическа писта - тренировъчна | 0.05 |
| 7 | Полигон за хвърляне | 0.10 |
| 8 | Съблекалня | 0.30 |
| 9 | Офис / треньорска стая | 2.00 |

*Приложение № 5 към чл. 34, ал. 1*

***Вх.№***

ДО

КМЕТА НА ОБЩИНА - ХАСКОВО

ПРЕДЛОЖЕНИЕ ЗА ОРГАНИЗИРАНЕ И ПРОВЕЖДАНЕ НА СПОРТНО

СЪБИТИЕ

|  |  |
| --- | --- |
| **ИМЕ НА СПОРТНАТА ОРГАНИЗАЦИЯ:** |  |
| **'СЕДАЛИЩЕ:** |  |
| **ЛИЦЕ, ПРЕДСТАВЛЯВАЩО СПОРТНАТА ОРГАНИЗАЦИЯ:** |  |
| **-** *име, презиме и фамилия* |  |
| *- длъжност* |  |
| *- телефон (<ЗЗМ), факс* |  |
| **-** *е-mail* |  |
| **ЛИЦЕНЗИЯ ЗА СПОРТНА ДЕЙНОСТ №:**  *Валидна от**до* |  |
| **Рег. № в Централния регистър на юридическите лица с нестопанска цел за осъществяване на общественополезна дейност при Министерство на правосъдието.** |  |
| **ЕИК / БУЛСТАТ:** |  |
| **БАНКОВА СМЕТКА:**   * *Банка (име, адрес)*   *-В1С*  *-\ВАН*   * ***ЛИЦА С РАЗПОРЕДИТЕЛНИ ПРАВА ВЪРХУ***   БАНКОВАТА  СМЕТКА (ИМЕ И ФАМИЛИЯ) |  |
| **КООРДИНАТОР НА СЪБИТИЕТО:**  -име, фамилия  -длъжност  -телефон (GSМ), факс, е-mail |  |
| ***Опис на документи*** | брой страници |
| **1.** |  |
| **2.** |  |
| **3.** |  |
| **4.** |  |
| **5.** |  |

Декларирам, че предоставям необходимите документи и за неверни данни нося наказателна отговорност по съответния ред.

Дата

Подпис и печат:

\* Верността на всеки лист от формуляра, трябва да е удостоверен с печат на организацията и подписа на лицето, което я представлява.

1. **ОПИСАНИЕ НА СПОРТНОТО СЪБИТИЕ:**

**Дата/и на провеждане : от …………… до …………… г.**

**гр./с/ ………………………. място на провеждане ………………..**

(спортен обект - зала, писта, полигон, стадион и т.н.)

*по*

**Вид спорт - дисциплина възрастова група**

(Деца, Юноши/Девойки младша или старша възраст,

Кадети, Младежи, Мъже/жени)

1. **ПОКАЗАТЕЛИ**

**Значимост на събитието**

|  |  |
| --- | --- |
| 1. Очакван брой участващи държави |  |
| 2. Очакван брой участващи спортисти |  |
| 3. Очакван брой официални лица |  |
| 4. Очакван брой придружаващи лица |  |
| 5. Специфика на спорта - олимпийски/неолимпийски |  |
| 6. Опит от провеждане на спортни събития  (описание на проведените от организацията спортни събития през последните три години) |  |

**Социално-икономически ефект**

|  |  |
| --- | --- |
| 1. Очаквани разходи за престой на участниците |  |
| 2. Очаквана посещаемост на събитието |  |
| 3. Рекламиране провеждането на събитието в регионален и национален план (описание на дейностите) |  |
| 4. Отразяване на събитието в регионален и национален план (описание на дейностите) |  |

**III. ОБЩ ФИНАНСОВ ПЛАН ЗА ПРОВЕЖДАНЕ НА СЪБИТИЕТО ФИНАНСОВА ПЛАН НА ИСКАНИТЕ СРЕДСТВА**

РАЗМЕР НА ИСКАНИТЕ СРЕДСТВА ПО ДЕЙНОСТИ ( лева )

1. Храна и нощувки

(за участници и съдии, кетъринг без алкохол

по време на събитието)

2. Възнаграждения на съдийски състави

3. Наем за ползване на спортен обект и/или помещение, свързан с провеждане на събитието

4. Купи, медали, плакети, грамоти, рекламни материали свързани с провеждане на събитието

5. Разходи за транспорт, свързани с провеждане на събитието

6. Паричен награден фонд

7. Озвучаване, водещ, сценично оформление и цветя, свързани с провеждане на събитието

8. Медицинско обслужване

-……….брой……………. линейки х…….лв. х……. дни

-……….лекарски екипи или лекар х…… лв. х …….. дни

9. Охрана

Брой охранители….х…… лв. х……дни

10. Техническо и санитарно обслужване

11. Други специфични разходи, пряко свързани с провеждане на събитието

(описва се всеки един разход поотделно)

ОБЩО ЗА ПРОЯВАТА:……………..

РАЗМЕР НА ИСКАНИТЕ СРЕДСТВА ОТ ОБЩИНА ХАСКОВО

РАЗМЕР НА ПРЕДВИДЕНИ СОБСТВЕНИ СРЕДСТВА

РАЗМЕР НА ПРИВЛЕЧЕНИ СРЕДСТВА

ДРУГ ВИД ПОДПОМАГАНЕ

(получено от физически или юридически лица в размер на)

**IV. ПАРТНЬОРИ НА СПОРТНАТА ОРГАНИЗАЦИЯ ЗА ПРОВЕЖДАНЕ НА СЪБИТИЕТО**

НАИМЕНОВАНИЕ НА ОРГАНИЗАЦИЯТА, ФИЗИЧЕСКИ ИЛИ ЮРИДИЧЕСКИ ЛИЦА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Забележка: Задължително се попълват всички полета.*

РЪКОВОДИТЕЛ

НА СПОРТНАТА ОРГАНИЗАЦИЯ:

………………………………………………………….

(Име, фамилия, подпис и печат)

КЪМ НАСТОЯЩИЯ ФОРМУЛЯР СЕ ПРИЛАГАТ СЛЕДНИТЕ ДОКУМЕНТИ:

1. Удостоверение за наличие или липса на задължения към държавата;

2. Декларация Приложение №6.1 или 6.2

3. Декларация за съгласие за събиране, използване и обработване на лични данни - Приложение №7;

4. Регламент за провеждане на спортното събитие;

5. Друга информация по преценка на организацията

*Приложение № 6.1. към чл. 34, ал. 1, т. 3*

**ДЕКЛАРАЦИЯ**

От…………………………………………………………………………………………

*(име, презиме и фамилия на представляващия кандидатстващата организация)*

………………………………………………………………………………………….....

*(наименование на кандидатстващата организация, ЕИК)*

С настоящата декларация декларирам, че организацията, която представлявам:

1. има седалище и развива дейността си на територията на Община Хасково;
2. е регистрирана и развива спортно - състезателна и тренировъчна дейност на територията на Община Хасково минимум три години преди кандидатстването за финансиране.

**За декларирането на неверни данни ми е известно, че нося наказателна отговорност по чл. 313 от НК.**

Дата:………….

ДЕКЛАРАТОР:……………………………………….

/подпис и печат/

*Приложение № 6.2. към чл. 34, ал. 1, т. 3*

**ДЕКЛАРАЦИЯ**

От…………………………………………………………………………………………

*(име, презиме и фамилия на представляващия кандидатстващата организация)*

……………………………………………………………………………………………

*(наименование на кандидатстващата организация, ЕИК)*

С настоящата декларация декларирам, че организацията, която представлявам:

1. има седалище на територията на Община Хасково;
2. осъществява съответно спортна или спортно-туристическа дейност минимум три години преди кандидатстването за финансиране.

**За декларирането на неверни данни ми е известно, че нося наказателна отговорност по чл. 313 от НК.**

Дата:…………….

ДЕКЛАРАТОР:…………………………………………………..

*/подпис и печат/*

*Приложение № 7 към чл. 34, ал. 1, т. 4*

**ДЕКЛАРАЦИЯ**

**ЗА**

**СЪГЛАСИЕ ЗА СЪБИРАНЕ, ИЗПОЛЗВАНЕ И  
ОБРАБОТВАНЕ НА ЛИЧНИ ДАННИ**

Долуподписаният/ата………………………………………………………………………….

/три имена/

ЕГН………………………………………….

ДЕКЛАРИРАМ, ЧЕ СЪМ:

Съгласен/на Община Хасково да съхранява и обработва личните ми данни, съгласно изискванията на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните).

Запознат/а съм с:

* с целта и средствата на обработка на личните ми данни;
* с доброволния характер на предоставянето на данните;
* със срокът за съхранение на личните данни;

Декларирам съгласие за съхранение и обработка на личните ми данни при спазване на разпоредбите на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните).

Дата:…………………….

Декларатор:………………………………………….

(Име и подпис)

*Приложение № 8 към чл. 42, ал. 1*

ФИНАНСОВ ОТЧЕТ ЗА ЦЕЛЕВОТО РАЗХОДВАНЕ НА СРЕДСТВАТА ЗА

ОРГАНИЗИРАНЕ И ПРОВЕЖДАНЕ НА СПОРТНО СЪБИТИЕ

/до един месец след реализиране на спортното събитие/

Наименование на организацията .

Спортно събитие

Дата и място на провеждане

Брой участвали спортисти

Брой официални лица

Брой придружаващи лица

Договор №…./………..

|  |  |  |
| --- | --- | --- |
| № | **ПРИХОДИ/РАЗХОДИ** | **Сума (в лева)** |
| ПГ | **ПРИХОДИ** |  |
| 1 | Финансово подпомагане от Община Хасково |  |
| пг | От привлечени финансови средства |  |
| 3 | Друг вид финансово подпомагане |  |
|  | **ПРИХОДИ- ОБЩО:** |  |
| ПГ | **РАЗХОДИ** |  |
|  | По договор с Община Хасково, в това число: |  |
| 1.1 | Храна и нощувки |  |
| 1.2 | Възнаграждения на съдийски състави |  |
| 1.3 | Наем за ползване на спортен обект и/или помещение, свързан с провеждане на събитието |  |
| 1.4 | Купи, медали, плакети, грамоти, рекламни материали свързани с провеждане на събитието |  |
| 1.5 | Разходи за транспорт, свързани с провеждане на събитието |  |
| 1.6 | Паричен награден фонд |  |
| 1.7 | Озвучаване, водещ, сценично оформление и цветя, свързани с провеждане на събитието |  |
| 1.8 | Медицинско обслужване |  |
| 1.9 | Охрана |  |
| 1.10 | Техническо обслужване |  |
| 1.11 | Други специфични разходи, пряко свързани с провеждане на събитието |  |
|  | **РАЗХОДИ- ОБЩО:** |  |
| 2 | Разходи с привлечени финансови средства |  |
| ***2.1*** |  |  |
| 2.2 |  |  |
| 2.3 |  |  |
|  | **РАЗХОДИ- ОБЩО:** |  |
| 3 | **Разходи със собствени средства** |  |
| 3.1 |  |  |
| 3.2 |  |  |
| 3.3 |  |  |
|  | РАЗХОДИ- ОБЩО: |  |
|  | РАЗХОДИ ЗА СПОРТНОТО СЪБИТИЕ - ОБЩО: |  |

Забележка; В "РАЗХОДИ" в т.2 и т.З се изписва предназначението на извършените разходи

Приложения;

1. Опис на разходооправдателни документи, подредени по дейности и номерирани

2. Заверени копия от разходооправдателни документи от ЗСч

3. Декларация, че отчетените разходи не са финансирани по проект, програма или друго финансиране с публични средства - Приложение №9

РЪКОВОДИТЕЛ

НА СПОРТНАТА ОРГАНИЗАЦИЯ:

(име, фамилия, подпис и печат)

*Приложение № 9 към чл. 42, ал. 2*

**ДЕКЛАРАЦИЯ, ЧЕ ОТЧЕТЕНИТЕ РАЗХОДИ НЕ СА ФИНАНСИРАНИ ПО  
ПРОЕКТ, ПРОГРАМА ИЛИ ФИНАНСИРАНЕ С ПУБЛИЧНИ СРЕДСТВА**

Подписаният /- ната/……………………………………………………………….

(собствено, фамилно име)

в качеството ми на Представляващ.........................................................................

(наименование на организацията)

БУЛСТАТ……………………………..

**ДЕКЛАРИРАМ,** че

отчетените разходи не са финансирани по друг проект, програма или финансиране с публични средства.

**Известна ми е наказателната отговорност за деклариране на неверни данни по чл. 313 от Наказателния кодекс.**

Дата……………….

Подпис……………….

*Приложение № 10 към чл. 42, ал. 3*

**ФОРМА ЗА ИЗГОТВЯНЕ СЪДЪРЖАТЕЛЕН ОТЧЕТ**

Отчетът се изготвя и подписва от Ръководителя на организацията и се подписва от лицето, подписало Договора за предоставяне на финансова помощ или упълномощено от него пълномощно лице.

Информацията, попълнена в отчета, трябва да отговаря на финансовата информация, представена във финансовия отчет.

За изготвяне на отчета, моля, използвайте приложената по-долу форма. Разширете отделните полета, колкото е необходимо, за да впишете цялата информация.

Към отчета се прилагат приложения – за всяка дейност.

Съдържателният отчет и приложенията задължително се номерират.

1. **Описание**
   1. Наименование на Организацията:

|  |
| --- |
|  |

* 1. Име и длъжност на лицето за контакти:

|  |
| --- |
|  |

* 1. Наименования на партньорите по проекта, които са взели участие в изпълнението на Събитието (ако е приложимо):

|  |
| --- |
|  |

* 1. Описание на спортното събитие:

|  |
| --- |
|  |

* 1. Номер на договора:

|  |
| --- |
|  |

* 1. Начална дата и крайна дата на изпълнение на дейностите:

|  |
| --- |
|  |

* 1. Данни за участниците, целевите групи, обхванати от проекта:

|  |  |  |  |  |  |
| --- | --- | --- | --- | --- | --- |
| Данни | Бр. участващи държави | Брой участващи спортисти | Брой официални лица | Брой придружаващи лица | Специфика на спорта |
| х |  |  |  |  |  |

1. **Оценка на изпълнението на дейностите по проекта**
   1. Дейности по проекта

Опишете всички дейности,изпълнени по време на Събитието.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | |  | Храна и нощувки |  | |  | Възнаграждения на съдийски състави |  | |  | Наем за ползване на спортен обекти/или помещение, свързан с провеждане на събитието |  | |  | Купи, медали, плакети ,грамоти |  | |  | Транспорт |  | |  | Паричен награден фонд |  | |  | Озвучаване, водещ, сценично оформление, цветя |  | |  | Медицинско обслужване |  | |  | Охрана |  | |  | Техническо и санитарно обслужване |  | |  | Други специфични разходи, пряко свързани с провеждане на събитието |  | |

* 1. Резултати, оценка, влияние

Как оценявате резултатите от Събитието до момента?

|  |
| --- |
|  |

Посочете до каква степен са постигнати целите.

|  |
| --- |
|  |

Посочете силните и слаби страни при реализиране.

|  |
| --- |
|  |

|  |
| --- |
|  |

Посочете кой имаше полза от Събитието, освен участниците, директно включени в него

Посочете влиянието на местната общност и как тя беше привлечена към Събитието.

|  |
| --- |
|  |

1. **Административна информация**

Дата, на която трябва да бъде представен отчета: ………………..

Ръководител на институцията (име, подпис и печат): ………………………